Ana Payo Payo

Ana Payo Payo (Zamora, 1986ko maiatzaren 28a) Espainiako ozeanografoa, ingurumen-dibulgatzailea, zientzia-dibulgatzailea eta ingurumen-ekintzailea da.

 Ibilbidea 
Ana Payo 2010ean lizentziatu zen Cadizeko Unibertsitatean Ingurumen Zientzietan eta Itsas Zientzietan Orientazioa Baliabide Bizidunetan. Gainera, Biodibertsitatearen Kudeaketa eta Kontserbazioan masterra egin zuen Bartzelonako Unibertsitatean, eta Itsas Hegaztien Populazioen Ekologian doktoretza.

Klima-aldaketak biodibertsitatean dituen eraginak kudeatzeko eta arintzeko estrategiak garatzea hartu zuen ardatz. Halaber, itsas hegaztien populazioen ekologiako ikertzaile gisa lan egin zuen Ikasketa Aurreratuen Mediterraneoko Institutuan (IMEDEA, CSIC-UIB), eta ekologia teorikoko ikertzaile gisa Aberdeeneko Unibertsitatean (Eskozia).

Big Van Ciencia zientzia-dibulgatzaile gisa eta IB3 telebista kateko Balears fa Ciencia umorezko eta zientzia-dibulgaziozko night show-ean aurkezle lanetan aritu zen Payo.

Homeward Bound Project 2018 nazioarteko espedizioan parte hartu zuen. Zientzia eta teknologia arloko emakumeen lidergoa eta ahalduntzea eta klima-aldaketaren aurkako borroka sustatzea du helburu proiektu horrek.

 Aintzatespenak 
Homeward Bound Project 2018an parte hartzeagatik, Espainiako Gurutze Gorriaren Urrezko Domina jaso zeun Payok, proiektuan parte hartu zuten beste lau espainiarrekin batera: Alicia Pérez-Porro, Uxua López eta Alexandra Dubini.

 Erreferentziak 

 Kanpo estekak 

Kategoria:Zamorarrak
Kategoria:Bartzelonako unibertsitateko ikasleak
Kategoria:Emakume zientzialariak
Kategoria:Emakume dibulgatzaileak